# Eratoszthenész (földrajztudós)

### A Wikipédiából, a szabad lexikonból.

Eratoszthenész (Ἐρατοσθένης)

Eratosthenész (görögül Ἐρατοσθένης}) (Küréné, i. e. 276 - Alexandria, i. e. 194) hellénisztikus matematikus, földrajztudós és csillagász. Kortársai 'Bétának' hívták, mert sokmindenben ő volt a második legjobb az egész mediterráneumban. Tanulmányait Athénben kezdte meg, majd Kr. e. 246-ban III. Ptolemaiosz Euergetész az alexandriai könyvtár munkatársául hívta meg. Műveiből csak töredékeket és kivonatokat ismerünk.

## [szerkesztés] A költő és filológus

Mint költő, Kallimakhosz nyomdokain járt, költeményeiből három nevezetesebb: a „Hermész" című, az isten életével foglalkozó elbeszélés, az „Anterinüsz" című Hésziodosz halálával foglalkozott. Leghíresebb az „Érigoné" volt, amely arról szólt, hogy Dionöszosz isten Attikában járva egy Ikariosz nevű parasztot egy szőlővesszővel ajándékozott meg, a szerencsétlen embert azonban bortól lerészegedett társai -abban a hiszemben, hogy megmérgezte őket- megölték. Leánya, Erigoné bánatában felakasztotta magát. Az istenek mindkettőjüket valamint Ikariosz kutyáját csillagképekké változtatták. „Katasztériszmoi" (Csillagok közé helyezések) című műve az egyes csillagképek eredetmondáját mesélte el. Foglalkozott irodalomtudománnyal is (ő nevezte először filológusnak magát), fontos volt a „Peri arkhaiasz kómódiasz" (Az ókomédiáról) című műve. Kiemelkedő volt még „Geógraphika" (Földrajz) című műve is, elvileg hibátlan módszerrel a földgömb nagyságát is megmérte. Egy verse:

  Meglátván Melitét, elsápadtam, hogy a férj is
    ott van vele s imígy szóltam ijedt-remegőn:
  „Ajtódról a reteszt levehetném-é ma, szabaddá
    téve két szárnyát, s két meredek fala közt
  léphetnék.e előre az udvar harmatos alján,
    kulcsomat illesztvén legközepébe tövig?"
  S ő könnyed nevetéssel urára kacsintva felelte:
    „Udvaromat kikerüld, mert harapós a kutyám."

## [szerkesztés] A Föld kerületének mérése

A méréshez feltételezni kellett hogy a Föld közelítőleg gömb alakú. A föld holdfogyatkozásokkor látható árnyéka teljes holdfogyatkozás előtt és után jól láthatóan kör alakú. Ebből következtetni lehetett arra hogy a Föld alakja gömb. Eratosztenész felfigyelt arra hogy a mai Asszuán közelében található Sziéna városában a nyári napforduló idején délben a Nap nem vet árnyékot, és a legmélyebb kutak fenekét is eléri a sugara. Sziénában ezen időpontban a Nap a zenitben delel. Ugyanebben az időben Alexandriában, amegy Sziénától északabbra, a Földközi tenger partjára esnek Eratosztenész megfigyelései szerint a tárgyak 7.2 fokos árnyékot vetettek. Eratosztenész a Földet gömb alakúnak tétetezve egy aránypárt állított fel a távolságok és aszögek alapján:

a két város távolsága / Föld kerülete = mért szög / 360

Eratosztenész nem tudta megmérni a két város távolságát. 5000 sztadionra becsülte az értékét, az utazók elbeszélései alapján. Ezek alapján számítva:

Föld kerülete = 5000*360/7.2 = 250000 sztadion

A sztadion pontos mérete nem ismert. A hossza kb. 185 méter lehet, így a Föld kerülete számításai szerint 46280 km körülire adódik.

## [szerkesztés] Források

- Biography at Encyclopædia Britannica
- Measuring the Earth
- How the Greeks estimated the distances to the moon and sun
- New Advent Encyclopedia article on the Library of Alexandria
- Pecz: Ókori lexikon
- Erósz és Ámor (Budapest, 1957)
- http://www.fromoldbooks.org/Wood-NuttallEncyclopaedia/e/eratosthenes.html
- http://www.lycos.com/info/eratosthenes.html

A lap eredeti címe "http://hu.wikipedia.org../../../e/r/a/Eratoszthen%C3%A9sz_%28f%C3%B6ldrajztud%C3%B3s%29.html"

Kategóriák: Ókori görög költők, írók | Ókori görög tudósok | Ókori görög matematikusok | Csillagászok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Български
- Bosanski
- Català
- Česky
- Cymraeg
- Deutsch
- Ελληνικά
- Español
- Suomi
- Français
- Galego
- עברית
- Hrvatski
- Bahasa Indonesia
- Italiano
- 日本語
- ქართული
- 한국어
- Nederlands
- Norsk (bokmål)
- Polski
- Português
- Русский
- Slovenčina
- Slovenščina
- Svenska
- ไทย
- Türkçe
- Українська
- Tiếng Việt
- 中文